Gregorius Neocaesariensis
Gregorius Neocaesariensis sive Thaumaturgus (Graece Γρηγόριος Νεοκαισαρείας ἢ ὁ Θαυματουργός) fuit theologus. Natus est Neocaesareae in Ponto circa annum 213 et obiit circa 270. Ob multitudinem signorum et miraculorum cognomen Thaumaturgus ei impositum est. Origenis auditor, immunis tamen ab eius erroribus, clarere coepit in schola Origenis, anno 223. Tempore Alexandri Severi factus dein in Ponto Episcopus Neocaesareae. Interfuit Concilio Antiocheno Primo, adversus Paulum Samosatenum, teste Eusebio Synodo Ephesinae contra eundem celebratae, anno 266. Vir Apostolicarum virtutum maxime compos inter omnes Patres fuisse fertur.